Video: Man in hospitaal ná Pta-skietery | Maroela Media
Video: Man in hospitaal ná Pta-skietery
Die bestuurder van die swart Mercedes is in die hospitaal (Foto: Crime watch South Africa, Facebook)
'n Man van Pretoria is in die hospitaal ná 'n skietvoorval wat Maandagoggend in Erasmia, suidwes van Pretoria, plaasgevind het.
In 'n video wat op sosiale media versprei word, wys dit hoe drie mans uit 'n wit BMW klim en op 'n swart Mercedes-Benz losbrand. Hulle klim dan uit die voertuig en begin die Mercedes, wat op die sypaadjie tot stilstand gekom het, met klippe takel. Hulle pluk ook aan die motor se deure. Daarna klim hulle weer in die BMW en slaan op die vlug. Die voorval het omstreeks 09:00 plaasgevind.
Volgens kapt. Mavela Masondo, woordvoerder van die polisie, het die drie mans tot agt skote op die man in die Mercedes afgevuur. Vyf van die skote het die man glo getref.
Masondo sê een verdagte is kort ná die voorval in die Johannesburgse middestad in hegtenis geneem.
"Die man was in besit van 'n vuurwapen wat vermoedelik in die skietvoorval gebruik is," bevestig Masondo.
Volgens Masondo is die motief vir die aanval nog nie bekend nie en die polisie in Erasmia ondersoek 'n saak van poging tot moord.
"Die slagoffer is ná die voorval na 'n nabygeleë hospitaal geneem vir verdere mediese behandeling."
Saskok maak ommeswaai oor belonings vir medaljewenners
Pateties die omstanders doen absoluut NIKS. Siek samelewing
Nogals 8 skote… Ek neem aan dis gelisensieerd gggmmmfff
Talk is cheap maar ek sal ten minste probeer het om een raak te ry die arogantheid gaan my verstand te bowe,geen maar geen vrees vir die nagevolge nie en dit lyk meer na road rage as 'n beplande aanval.
Die kriminele gaan net voort waarmee hul besig is ten spyte van motors en omstanders om hulle. Glad nie gepla nie. Siek land waarin ons bly.
Hoe kan die polisie 'n saak van moord ondersoek as die persoon in die hospitaal opgeneem is vir behandeling?